આખો બનાવ એવો હતો કે શનિવારે ૩૦ જુલાઈએ દામજીભાઈ તેમના દીકરાના સસરાને મળવા એલ્ફિન્સ્ટન રોડ ગયા હતા. ત્યાં બન્ને મિત્રો મોડી રાત સુધી વાતો કરતા બેઠા હતા. ત્યાર પછી દામજીભાઈ તેમના સ્કૂટર પર મુલુંડ ઘરે આવવા નીકળ્યા હતા. તેઓ પ્રિયદર્શિની સર્કલ પાસે પહોંચ્યા ત્યારે બેફામ કાર ચલાવી રહેલા અક્ષય કુલકર્ણીની કાર દામજીભાઈના સ્કૂટરને પાછળથી અથડાઈ હતી. દામજીભાઈ રોડ પર પડી ગયા હતા. સમયસર સારવાર ન મળતાં તેમનું ઘટનાસ્થળે જ મૃત્યુ થયું હતું.